זאת בעקבות הסלמה ביחסים על כווית על רקע דרישתה של חברת התעופה של כווית לתשלום חוב ישן בגובה 1.2 מיליארד דולר מתקופת פלישת עיראק לכווית
חברת התעופה הלאומית של עיראק Iraqi Airways הודיעה כי גנזה את התוכנית לפתיחת קו טיסות סדיר בין בגדאד ללונדון דרך שדה התעופה של העיר מאלמו בשבדיה.
בהודעת החברה נמסר כי הסיבה לגניזת התוכניות נעוצה "בהסלמה ביחסים עם כווית". נזכיר כי בתחילת חודש מאי הסתיימה הטיסה ההיסטורית הראשונה מזה עשרים שנה של חברת התעופה הלאומית של עיראק Iraqi Airways בקו בגדאד – לונדון במפח נפש, וזאת לאחר שבית משפט בלונדון הורה לעצור את נשיא החברה כיפאח חסן ג'באר, להחרים את מסמכי המסע שלו וכן את המטוס החכור בו התבצעה הטיסה, בעקבות תביעה שהגישה חברת התעופה של כווית לתשלום חוב ישן של חברת התעופה העיראקית בהיקף של 1.2 מיליארד דולר.
החברה הכוויתית דורשת מהחברה העיראקית פיצוי על כך שעשרה מטוסים שלה נבזזו משדה התעופה של כווית בעת פלישת כוחותיו של סדאם חוסיין לנסיכות בשנת 1990.
CMA CGM חנכה רציף חדש בנמל אום קסר בעיראק
נשיא חברת התעופה העיראקית עוכב בלונדון עקב תביעה משפטית